**ΝΙΚΟΛΑΟΣ Ι. ΝΙΚΟΛΟΠΟΥΛΟΣ- ΒΟΥΛΕΥΤΗΣ Ν. ΑΧΑΙΑΣ**

**ΕΡΩΤΗΣΗ**

**Αρ.Πρ.:2492/10-01-2017**

**ΠΡΟΣ ΤΟΝ ΥΠΟΥΡΓΟ ΥΓΕΙΑΣ**

**Θέμα: «Αδιαφανείς ενέργειες του ΕΟΠΥΥ για τις υπηρεσίες Ειδικής Αγωγής καταγγέλλουν οι λογοθεραπευτές».**

Σε συνέχεια της από 09.01.2017 ερώτησης μου με **Αρ.Πρ.:2456/9/1/2017 και θέμα: «Από 01/01/2017 όλα τα παιδιά που χρήζουν ειδικής αγωγής είναι στον ««αέρα»»,** οι σύλλογοι λογοθεραπευτών με επιστολής τους - η οποία κοινοποιήθηκε και στο Χριστιανοδημοκρατικό Κόμμα Ελλάδος – προς τον Πρόεδρο του ΕΟΠΥΥΥ κύριο Σ. Μπερσίμη αρνούνται δικαίως να υπογράψουν συμβάσεις με τον ΕΟΠΥΥΥ εάν προηγουμένως δεν έχει προηγηθεί ουσιαστική διαπραγμάτευση επί του κείμενου της σύμβασης.

Το Χριστιανοδημοκρατικό Κόμμα Ελλάδος, στέκεται αρωγός στην προσπάθεια αυτή , αφού η «προτεινόμενη» σύμβαση, σε συνδυασμό με το μνημονιακό νομικό πλαίσιο, είναι μονομερής και λεόντειος υπέρ του ΕΟΠΥΥΥ, αγνοώντας τους 5000 και πλέον επαγγελματίες που θα πάρουν πάνω τους το οικονομικό βάρος της δήθεν κοινωνικής αυτής πολίτικης και επιπλέον ρίχνουν λάσπη αφήνοντας αβάσιμες υπόνοιες για το κόστος της ειδικής αγωγής.

**Επειδή**, κανένας λογοθεραπευτής δεν θα υπογράψει σύμβαση που θα οδηγήσει στον επαγγελματικό του αφανισμό.

**Επειδή** επίσης, είμαστε στη μέση της θεραπευτικής χρονιάς και θα είναι επιβαρυντικό αυτή τη χρονική περίοδο τα παιδιά που ήδη ακολουθούν προγράμματα αποκατάστασης να αλλάξουν θεραπευτή λόγω αυτής της κατάστασης.

Για την δική σας ενημέρωση αλλά κυρίως για τις **άμεσες ενέργειες** σας , έτσι ώστε να αποκατασταθεί αυτή η αδικία , σας επισυνάπτουμε την επιστολή και σας καλούμε να απαντήσετε ξεκάθαρα:

1. Πως απαντάτε σε όσα αναφέρει η επιστολή ;

- Να μας απαντήσετε αναλυτικά και στα 9 σημεία τα οποία αναφέρει η εν λόγω επιστολή.

2. Σε ποιες **άμεσες ενέργειες** θα προβείτε, έτσι ώστε να αποκατασταθεί αυτή η αδικία ;

3. Είναι στις **άμεσες προθέσεις** σας να δοθεί παράταση τουλάχιστον για ένα τρίμηνο , έτσι ώστε να υπάρξει ουσιαστική διαπραγμάτευση και τουλάχιστον ισόχρονη παράταση ισχύος του μέχρι σήμερα εφαρμοζόμενου συστήματος αποζημίωσης των δαπανών λογοθεραπείας;

**Συνημμένα** : H ΕΠΙΣΤΟΛΗ προς τον Πρόεδρο του ΕΟΠΥΥΥ κύριο Σ. Μπερσίμη, με Αρ. πρωτ. 16/205.

Ο ερωτών βουλευτής

Νίκος Ι. Νικολόπουλος

Πρόεδρος του Χριστιανοδημοκρατικού Κόμματος Ελλάδος

Ημερομηνία: Αθήνα 4 Ιανουαρίου 2017

Αρ. πρωτ. 16/205

Προς: Πρόεδρο ΕΟΠΥΥΥ κύριο Σ. Μπερσίμη

Κοινοποίηση: Επιτροπή διαπραγμάτευσης κυρία Γιαννακού

ΑΡΝΟΥΜΕΘΑ ΝΑ ΥΠΟΓΡΑΨΟΥΜΕ ΣΥΜΒΑΣΕΙΣ ΜΕ ΤΟΝ ΕΟΠΥΥ ΕΑΝ ΠΡΟΗΓΟΥΜΕΝΟΣ ΔΕΝ ΕΧΕΙ ΠΡΟΗΓΗΘΕΙ

ΟΥΣΙΑΣΤΙΚΗ ΔΙΑΠΡΑΓΜΑΤΕΥΣΗ ΕΠΙ ΤΟΥ ΚΕΙΜΕΝΟΥ ΤΗΣ ΣΥΜΒΑΣΗΣ.

\* Ο ΕΟΠΥΥ ΔΥΝΑΜΙΤΙΖΕΙ ΤΗΝ «ΔΙΑΠΡΑΓΜΑΤΕΥΣΗ» ΑΝΑΚΟΙΝΩΝΟΝΤΑΣ ΚΟΙΝΩΝΙΚΗ ΠΟΛΙΤΙΚΗ ΣΤΙΣ ΠΛΑΤΕΣ

5000 ΚΑΙ ΠΛΕΟΝ ΕΠΑΓΓΕΛΜΑΤΙΩΝ ΠΟΥ ΘΑ ΠΑΡΟΥΝ ΠΑΝΩ ΤΟΥΣ ΤΟ ΟΙΚΟΝΟΜΙΚΟ ΒΑΡΟΣ ΤΗΣ ΔΗΘΕΝ

ΚΟΙΝΩΝΙΚΗΣ ΑΥΤΗΣ ΠΟΛΙΤΙΚΗΣ ΚΑΙ ΕΠΙΠΛΕΟΝ ΡΙΧΝΕΙ ΛΑΣΠΗ ΑΦΗΝΟΝΤΑΣ ΑΒΑΣΙΜΕΣ ΥΠΟΝΟΙΕΣ ΓΙΑ ΤΟ

ΚΟΣΤΟΣ ΤΗΣ ΕΙΔΙΚΗΣ ΑΓΩΓΗΣ. ΚΑΙ ΟΜΩΣ, ΘΑ ΕΠΡΕΠΕ ΝΑ ΓΝΩΡΙΖΕΙ ΟΤΙ ΤΟ ΒΑΡΟΣ ΤΗΣ ΕΙΔΙΚΗΣ ΑΓΩΓΗΣ

ΒΡΙΣΚΕΤΑΙ ΟΛΟ (ΛΟΓΩ ΤΗΣ ΔΡΑΜΑΤΙΚΗΣ ΕΛΛΕΙΨΗΣ-ΑΝΥΠΑΡΞΙΑΣ ΔΟΜΩΝ ΤΟΥ ΔΗΜΟΣΙΟΥ) ΣΕ ΙΔΙΩΤΙΚΑ

ΧΕΡΙΑ ΣΕ ΑΝΤΙΘΕΣΗ ΜΕ ΤΗΝ ΠΑΡΟΧΗ ΙΑΤΡΙΚΩΝ ΥΠΗΡΕΣΙΩΝ. ΠΟΙΟ ΘΑ ΗΤΑΝ ΤΟ ΚΟΣΤΟΣ ΑΝ ΤΟ ΔΗΜΟΣΙΟ

ΣΥΝΤΗΡΟΥΣΕ ΤΙΣ ΑΠΑΙΤΟΥΜΕΝΕΣ ΔΟΜΕΣ ΓΙΑ ΤΗΝ ΕΙΔΙΚΗ ΑΓΩΓΗ;

\*ΟΙ ΣΥΛΛΟΓΟΙ ΤΩΝ ΛΟΓΟΘΕΡΑΠΕΥΤΩΝ ΕΧΟΥΜΕ ΚΛΗΘΕΙ ΝΑ ΣΥΜΜΕΤΕΧΟΥΜΕ ΣΤΗ ΔΙΑΔΙΚΑΣΙΑ ΩΣ

ΣΥΛΛΟΓΟΙ ΠΟΥ ΕΚΠΡΟΣΩΠΟΥΝ ΠΕΡΙΠΟΥ 3.000 ΛΟΓΟΘΕΡΑΠΕΥΤΕΣ ΣΕ ΟΛΗ ΤΗΝ ΕΠΙΚΡΑΤΕΙΑ. ΩΣ ΤΕΤΟΙΟΙ

ΕΙΜΑΣΤΕ ΥΠΟΧΡΕΩΜΕΝΟΙ ΝΑ ΑΚΟΛΟΥΘΟΥΜΕ ΤΟΥΣ ΚΑΤΑΣΤΑΤΙΚΟΥΣ ΚΑΝΟΝΕΣ ΠΟΥ ΔΙΕΠΟΥΝ ΤΗΝ

ΛΕΙΤΟΥΡΓΙΑ ΜΑΣ. ΑΡΜΟΔΙΟ ΟΡΓΑΝΟ ΤΩΝ ΣΥΛΛΟΓΩΝ ΜΑΣ ΓΙΑ ΝΑ ΛΑΒΕΙ ΜΙΑ ΤΟΣΟ ΚΡΙΣΙΜΗ ΑΠΟΦΑΣΗ

ΕΙΝΑΙ ΜΟΝΟ Η Γ.Σ. ΤΩΝ ΜΕΛΩΝ. ΠΡΟΚΕΙΜΕΝΟΥ ΟΜΩΣ ΝΑ ΣΥΓΚΛΗΘΕΙ ΝΟΜΙΜΩΣ Γ.Σ., ΟΠΩΣ ΣΑΣ ΕΧΟΥΜΕ

ΗΔΗ ΠΟΛΛΑΚΙΣ ΤΟΝΙΣΕΙ, ΑΠΑΙΤΕΙΤΑΙ ΔΙΑΣΤΗΜΑ ΟΧΙ ΜΙΚΡΟΤΕΡΟ ΤΟΥ ΕΝΟΣ ΜΗΝΟΣ ΑΠΟ ΤΗ ΔΗΜΟΣΙΕΥΣΗ

ΤΗΣ ΣΧΕΤΙΚΗΣ ΠΡΟΣΚΛΗΣΗΣ.

\* Η «ΠΡΟΤΕΙΝΟΜΕΝΗ» ΣΥΜΒΑΣΗ, ΣΕ ΣΥΝΔΥΑΣΜΟ ΜΕ ΤΟ ΜΝΗΜΟΝΙΑΚΟ ΝΟΜΙΚΟ ΠΛΑΙΣΙΟ, ΕΙΝΑΙ

ΜΟΝΟΜΕΡΗΣ ΚΑΙ ΛΕΟΝΤΕΙΟΣ ΥΠΕΡ ΤΟΥ ΕΟΠΥΥ. ΕΙΔΙΚΟΤΕΡΑ:

1) Χωρίς να αναφέρεται στη σύμβαση, όπως θα απαιτούσε η καλή πίστη, ο τυχόν συμβαλλόμενος

λογοθεραπευτής υποχρεούται σε «rebate», το ποσοστό του οποίου μάλιστα είναι άγνωστο. Αυτό σημαίνει

ότι όποιος υπογράψει σήμερα τη σύμβαση, την υπογράφει «εν λευκώ». Πέραν του ότι αυτοί που

αποφάσισαν την εφαρμογή έκπτωσης επί του τζίρου και για τον κλάδο μας δείχνουν να μην λαμβάνουν

υπόψη ότι οι ασφαλισμένοι δεν είναι εμπορεύματα που με την σύμβαση εξασφαλίζεται μεγάλη ποσότητα

πωλήσεων…, είναι βέβαιο ότι με τον ίδιο τρόπο που γίνεται σήμερα η «διαπραγμάτευση», έτσι θα

κληθούμε να εκφράσουμε γνώμη επί του ποσοστού και της κλιμάκωσης «rebate», οι δε προτάσεις μας είναι

εξαιρετικά αμφίβολο ότι θα εισακουστούν, αφού οι αποφάσεις είναι προειλημμένες.

2) Χωρίς να αναφέρεται στη σύμβαση, όπως θα απαιτούσε η καλή πίστη, ο τυχόν συμβαλλόμενος

λογοθεραπευτής υπάγεται στην αυτόματη επιστροφή «clawback», το ποσοστό της οποίας προσδιορίζεται

από την υπέρβαση των επιτρεπομένων ορίων δαπανών του ΕΟΠΥΥ που καθορίζονται μονομερώς με

υπουργική απόφαση για τον κάθε κλάδο. Οι δαπάνες όμως σχεδιάζονται σε στενά πλαίσια και κατά το

δοκούν, η δε υπέρβασή του είναι κάτι που καθορίζεται από παράγοντες εκτός ευθύνης μας και κυρίως από

τις ανάγκες της κοινωνίας! Το κράτος και ο ΕΟΠΥΥ ορίζοντας ένα χαμηλό όριο δαπανών που δεν

ανταποκρίνεται στις πραγματικές ανάγκες του πληθυσμού προϋπολογισμό, αυξάνει το ποσοστό που θα μας

περικόψει και στην ουσία μας αναγκάζει να παρέχουμε τις υπηρεσίες μας δωρεάν για μεγάλο μέρος των

ασφαλισμένων.

3) Στην σύμβαση ορίζεται ότι απαγορεύεται να ζητηθεί ή να εισπραχθεί οποιαδήποτε επιπλέον αμοιβή από

τον ασφαλισμένο, αλλά δεν διευκρινίζεται ότι ο λογοθεραπευτής θα πρέπει να μπορεί να παρέχει τις

υπηρεσίες του στον ασφαλισμένο με αμοιβή για συνεδρίες επιπλέον των εγκεκριμένων ή επιπλέον των

προβλεπομένων στον ΕΚΠΥ ή για συνεδρίες εγκεκριμένες που όμως δεν καλύπτονται λόγω υπέρβασης του

ανώτατου ορίου δαπανών (πλαφόν). Αυτό το τελευταίο είναι περισσότερο από βέβαιο ότι θα συμβεί μετά

τις πρόσφατες υποσχέσεις του Προέδρου του ΕΟΠΥΥ ότι η τιμή της συνεδρίας των εργοθεραπευτών και

ψυχολόγων θα αυξηθεί στα 15 ευρώ, χωρίς όμως αύξηση των προβλεπομένων στο άρθρο 17 ορίων!

4) Ενώ μέχρι σήμερα είχαμε τη δυνατότητα να αμειβόμεθα αμέσως μετά την παροχή των υπηρεσιών μας -

κι έτσι τουλάχιστον να μπορούμε να πληρώνουμε εγκαίρως τις δικές μας υποχρεώσεις (ασφαλιστικές,

φορολογικές, αμοιβές προσωπικού) - στην σύμβαση προβλέπεται η εξόφληση εντός 90 ημερών και μάλιστα

χωρίς καμία συνέπεια για τον ΕΟΠΥΥ σε περίπτωση καθυστέρησης (π.χ. προσαύξηση, ποινική ρήτρα,

δυνατότητα αναστολής εξυπηρέτησης ασφαλισμένων του ΕΟΠΥΥ κλπ). Στην καλύτερη περίπτωση - και

ελλείψει μεταβατικής περιόδου κατά την οποία θα μπορούν να εφαρμόζονται παράλληλα το μέχρι σήμερα

ισχύον σύστημα και η σύμβαση – τα πρώτα χρήματα από την παροχή των υπηρεσιών μας, αν η σύμβαση

υπογραφεί τον Ιανουάριο, θα τα λάβουμε τον Μάιο!

5) Δεν υπάρχει καμία πρόβλεψη για την περίπτωση που δεν έχουν εγκαίρως εκδοθεί από τα αρμόδια

δημόσια νοσοκομεία ηλεκτρονικές γνωματεύσεις. Τι θα γίνει αν δεν μπορούν για τον λόγο αυτό οι

ηλεκτρονικές γνωματεύσεις να εκδοθούν 16/1/2017; Επίσης δεν υπάρχει πρόβλεψη για παράταση της

ισχύος της ηλεκτρονικής γνωμάτευσης σε περίπτωση επαναξιολόγησης των περιστατικών μέχρι την έκδοση

του νέου παραπεμπτικού, ενώ όλοι γνωρίζουμε ότι ο χρόνος αναμονής για την επαναξιολόγηση στη

δημόσια δομή είναι αρκετοί μήνες.

6) Δεν ορίζεται το ύψος αποζημίωσης της συνεδρίας (15 ευρώ) παρά γίνεται παραπομπή στον ΕΚΠΥ, όπως

μάλιστα εκάστοτε ισχύει! Δηλαδή όχι μόνο προτίθεσθε να αυξήσετε την αποζημίωση των άλλων

ειδικοτήτων της Ειδικής Αγωγής χωρίς να αυξήσετε το πλαφόν, αλλά δεν γνωρίζουμε τι μπορεί να

προβλεφθεί στο μέλλον για την αποζημίωση των λογοθεραπευτών… Και πάλι η σύμβαση είναι «εν λευκώ»

υπέρ του ΕΟΠΥΥ

7) Πέραν αυτών, όλοι, μα όλοι, οι όροι της συμβάσεως είναι μονομερώς υπέρ του ΕΟΠΥΥ. Ενδεικτικά σε

παράθεση: για την αίτηση επανεξέτασης 3 μέρες από την ενημέρωση του λογοθεραπευτή (χωρίς να

ορίζεται ότι η ενημέρωση θα πρέπει να είναι αποδεδειγμένη), εντός 20 ημερών η υποβολή δαπανών και

κατάθεση των δικαιολογητικών (χωρίς να αναγνωρίζεται λόγος ανωτέρας βίας ή οφειλόμενος σε

υπαιτιότητα του ΕΟΠΥΥ ή τρίτων), άμεση καταγγελία από τον ΕΟΠΥΥ σε περίπτωση αναστολής της

εξυπηρέτησης των ασφαλισμένων (χωρίς να ορίζεται ως σπουδαίος λόγος η ύπαρξη οφειλών από τον

ΕΟΠΥΥ άνω των 90 ημερών), πρόβλεψη ποινικής ρήτρας παντελώς αόριστης και ασαφούς ως προς τα

οφειλόμενα (σε ποιον, για ποιο διάστημα) και ως προς τον τρόπο επιβολής, ακόμη και η αρμοδιότητα των

δικαστηρίων εις βάρος των λογοθεραπευτών της επαρχίας, ακόμη και η δυνατότητα

επαναδιαπραγμάτευσης (προς όφελος των δικαιούχων του ΕΟΠΥΥ, όχι όμως και προς όφελος της βιώσιμης

άσκησης του επαγγέλματος των λογοθεραπευτών). Είναι χαρακτηριστικό ότι για την περίπτωση καταγγελίας

της σύμβασης για σπουδαίο λόγο δεν ορίζεται ως σπουδαίος λόγος καταγγελίας από πλευράς του

λογοθεραπευτή η διαπίστωση ότι η συνέχιση της σύμβασης είναι οικονομικά ασύμφορη (π.χ. λόγω

καθυστερήσεων εξόφλησης, λόγω ύψους rebate και clawback, τροποποίηση ισχύουσας νομοθεσίας ως προς

αριθμό συνεδριών, τιμή συνεδρίας κ.λπ.)

8) Ουδόλως έχουν ληφθεί υπόψη λεπτομέρειες της άσκησης του επαγγέλματός μας, αφού οι συντάκτες της

σύμβασης δείχνουν να αγνοούν την πραγματικότητα. Ενδεικτικά:

- το γεγονός ότι ένας λογοθεραπευτής μπορεί να διατηρεί δύο γραφεία (έδρα και υποκατάστημα) χωρίς να

διαθέτει προσωπικό ή συνεργάτες, αφού ο ίδιος μπορεί να παρέχει υπηρεσίες κάποιες μέρες στο ένα και

κάποιες μέρες στο άλλο γραφείο ή πρωί στο ένα και απόγευμα στο άλλο. Στην περίπτωση αυτή θα

μπορούσε να δηλώνεται το συγκεκριμένο πρόγραμμα.

- το γεγονός ότι ένας λογοθεραπευτής, χωρίς να διαθέτει «Κέντρο» με την έννοια που νοείται στο σχετικό

παράρτημα, μπορεί να έχει συνεργάτες είτε λογοθεραπευτές είτε εργοθεραπευτές και ψυχολόγους (με

επέκταση δραστηριότητας). Στην περίπτωση αυτή δεν είναι δυνατόν για την συνεδρία εργοθεραπείας ή

ψυχοθεραπείας να απαιτείται σύμβαση του συνεργάτη, αλλά θα πρέπει να μπορεί να δηλώνεται στη

σύμβαση η παροχή των υπηρεσιών αυτών από τον λογοθεραπευτή με συνυπογραφή των συνεργαζόμενων

επαγγελματιών. Οι συνεργαζόμενοι όμως αυτοί επαγγελματίες θα πρέπει να είναι ελεύθεροι να παρέχουν

και αλλού τις υπηρεσίες τους (π.χ. σε Κέντρα ή άλλους λογοθεραπευτές) ως μισθωτοί ή ελεύθεροι

επαγγελματίες εντός των πλαισίων του νόμου, εφόσον δηλώνουν διαφορετικές μέρες και ώρες που

επιλέγουν να παρέχουν τις υπηρεσίες τους σε κάθε γραφείο ή Κέντρο. Το ίδιο δικαίωμα με τι ίδιες

προϋποθέσεις θα έπρεπε να παρέχεται και στους επιστημονικούς υπευθύνους των Κέντρων

- το γεγονός ότι συνεδρίες ειδικής διαπαιδαγώγησης παρέχονται από λογοθεραπευτές ελλείψει

περιορισμών στην ισχύουσα νομοθεσία, τις οποίες όμως συνεδρίες ουδόλως καλύπτει η σύμβαση

- το γεγονός ότι η βεβαίωση για νόμιμη άσκηση του επαγγέλματος δεν εκδίδεται στα χωροταξικά όρια μιας

Περιφέρειας αλλά πανελλαδικώς

- το γεγονός ότι υφίστανται λογοθεραπευτές που παρέχουν σχετικές υπηρεσίες εκτός ειδικής αγωγής σε

ενήλικες (εγκεφαλικά, καρκίνος του φάρυγγα, πολύποδες φωνητικών χορδών, τραυλισμός,

κρανιοεγκαφαλικές κακώσεις κτλ) για τους οποίους ουδεμία πρόβλεψη υφίσταται

9) Τέλος, η επί 30 χρόνια αδράνεια της Πολιτείας να θεσπίσει τους όρους νόμιμης άσκησης του

επαγγέλματος είχε ως αποτέλεσμα μεταξύ άλλων να μην έχουν λάβει ακόμη όλοι οι λογοθεραπευτές τη

σχετική βεβαίωση. Σύμφωνα με το Π.Δ. 49/2016 η κατάθεση των δικαιολογητικών ορίζεται μέσα σε χρονική

προθεσμία δύο (2) ετών από τη δημοσίευση του ισχύοντος Π.Δ. καθώς εκκρεμούν από το Σ.Α.Ε.Π.

(Συμβούλιο Αναγνώρισης Επαγγελματικών Προσόντων) οι βεβαιώσεις Αναγνώρισης Επαγγελματικών

Προσόντων. Επιπλέον θα πρέπει να λάβετε υπόψη σας ότι εκκρεμούν ενώπιον του ΣτΕ αιτήσεις ακυρώσεως

κατά του Π.Δ.49/2016, τόσο του ΣΕΛΛΕ όσο και του ΣΛΛΕ οι οποίες έχουν οριστεί να εκδικαστούν την

7/2/2017. Η Πολιτεία επίσης μόλις πρόσφατα ξεκίνησε να προσδιορίσει το νομικό πλαίσιο για τη λήψη

άδειας λειτουργίας λογοθεραπευτηρίου ή Κέντρου Λογοθεραπείας και βεβαίως η διαδικασία δεν έχει

ολοκληρωθεί. Καμία πρόβλεψη όμως δεν γίνεται στην σύμβαση για την περίπτωση που κάποιος συμβληθεί

και αργότερα δεν λάβει βεβαίωση νόμιμης άσκησης επαγγέλματος ή άδεια λειτουργίας, ενώ θα έπρεπε να

εξασφαλιστεί ότι ναι μεν η σύμβαση θα λύεται αζημίως και αυτομάτως, πλην όμως ο επαγγελματίας θα

πρέπει να εξοφλείται για τις παρασχεθείσες υπηρεσίες και βεβαίως ό,τι έχει καταβληθεί από τον ΕΟΠΥΥ δεν

θα αναζητείται.

\*Δεδομένου του γεγονότος ότι είμαστε στη μέση της θεραπευτικής χρονιάς θα είναι επιβαρυντικό αυτή τη

χρονική περίοδο τα παιδιά που ήδη ακολουθούν προγράμματα αποκατάστασης να αλλάξουν θεραπευτή

λόγω αυτής της κατάστασης.

\* ΖΗΤΑΜΕ ΕΝΑ ΤΡΙΜΗΝΟ ΓΙΑ ΝΑ ΔΙΑΠΡΑΓΜΑΤΕΥΘΟΥΜΕ ΟΥΣΙΑΣΤΙΚΑ ΚΑΙ ΤΟΥΛΑΧΙΣΤΟΝ ΙΣΟΧΡΟΝΗ

ΠΑΡΑΤΑΣΗ ΙΣΧΥΟΣ ΤΟΥ ΜΕΧΡΙ ΣΗΜΕΡΑ ΕΦΑΡΜΟΖΟΜΕΝΟΥ ΣΥΣΤΗΜΑΤΟΣ ΑΠΟΖΗΜΙΩΣΗΣ ΤΩΝ ΔΑΠΑΝΩΝ

ΛΟΓΟΘΕΡΑΠΕΙΑΣ. ΑΛΛΙΩΣ, ΛΥΠΟΥΜΕΘΑ, ΑΛΛΑ ΟΥΔΕΙΣ ΛΟΓΟΘΕΡΑΠΕΥΤΗΣ ΘΑ ΥΠΟΓΡΑΨΕΙ ΣΥΜΒΑΣΗ ΠΟΥ

ΘΑ ΟΔΗΓΗΣΕΙ ΣΤΟΝ ΕΠΑΓΓΕΛΜΑΤΙΚΟ ΤΟΥ ΑΦΑΝΙΣΜΟ.

1. ΠΑΝΕΛΛΗΝΙΟΣ ΣΥΛΛΟΓΟΣ ΛΟΓΟΠΕ∆ΙΚΩΝ-ΛΟΓΟΘΕΡΑΠΕΥΤΩΝ (Π.Σ.Λ.),

τηλ. 2107779901, email: info@logopedists.gr

2. ΣΥΛΛΟΓΟΣ ΕΠΙΣΤΗΜΟΝΩΝ ΛΟΓΟΠΑΘΟΛΟΓΩΝ ΛΟΓΟΘΕΡΑΠΕΥΤΩΝ

ΕΛΛΑ∆ΟΣ (ΣΕΛΛΕ), τηλ. 2103848362, email: info@selle.gr

3. ΕΠΙΣΤΗΜΟΝΙΚΟΣ ΣΥΛΛΟΓΟΣ ΛΟΓΟΘΕΡΑΠΕΥΤΩΝ ΛΟΓΟΠΑΙ∆ΑΓΩΓΩΝ

ΕΛΛΑ∆ΟΣ (Ε.Σ.Λ.Λ.Ε.), τηλ. 6945454203, email:pvedikou@yahoo.gr

4. ΠΑΝΕΛΛΗΝΙΟΣ ΣΥΛΛΟΓΟΣ ΛΟΓΟΘΕΡΑΠΕΥΤΏΝ-ΕΙ∆ΙΚΩΝ ΠΑΙ∆ΑΓΩΓΩΝ

(ΠΕ), email: info@logotherapia.gr

5. ΣΩΜΑΤΕΙΟ ΛΟΓΟΘΕΡΑΠΕΥΤΩΝ - ΛΟΓΟΠΕ∆ΙΚΩΝ ΕΛΛΑ∆ΟΣ (ΣΛΛΕ),

www.logopaedists.gr